ઉલ્લેખનીય છે કે દસ દિવસ પહેલાં બરોડા રેલવે સ્ટેશન પરથી એક નાઇજિરિયન યુવકની 5 કરોડ રૂપિયાનાં ડ્રગ્સ સાથે ધરપકડ કરી હતી. એનસીબીની ટીમે બાતમીના આધારે રાજધાની એકસપ્રેસમાંથી જી-1 કોચમાંથી પીટર ચીનેડુ ઓખાફોરની પાંચ કરોડના કોકેન એમ્ફેટામાઇન સાથે ધરપકડ કરી હતી. પીટર પાસે 300 ગ્રામ કોકેન અને 900 ગ્રામ એમ્ફેટામાઇન હતું. પીટર પણ દિલ્હીથી ડ્રગ્સ લાવીને ગોવા તેમજ મુંબઇ લઇ જતો હોવાનું ખુલ્યું હતું. પીટર ચંપલમાં સંતાડીને ડ્રગ્સની ડિલિવરી કરતો હોવાનું સામે આવ્યું છે. સાઉથ આફ્રિકાથી સમગ્ર ડ્રગ્સનું નેટવર્ક ચાલતું હોવાનું પણ એનસીબીના ધ્યાને આવ્યું છે. પીટર અને જોન એક જ ગેંગ માટે કામ કરતા હોય તેવી શક્યતાઓ છે.